# Académie Julian

### De Viquipèdia

L'Acadèmia Julian és una escola privada de pintura i d'escultura, fundada a París el 1867 pel pintor francès Rodolphe Julian.

## [edita] Història

Originalmetnt situada al Passage des Panoramas al 9è arrondissement de París, l'Acadèmia obrí després dos tallers més, l'un a la Rue du Dragon num 31, en el 6è, i l'altre a la Rue Vivienne num 51, en el 2n, aquest darrer va acceptar dones a partir de 1880.

Per a les joves dones, l'Acadèmia constituïa l'única alternativa als cursos oferts per l'École des Beaux-Arts, l'entrada en aquesta institució pública els hi va ser proscrita fins el 1897. Tenien a més a més la possibilitat de pintar nus a partir de models masculins, prova d'un laxisme intolerable per als ulls de les instàncies oficials. Per tal d'estalviar diners als contribuents desanimant la inscripció d'estudiants estrangers, l'Escola de les Belles Arts imposava amb escreix als seus candidats una prova de llengua francesa considerada difícil, que comportà que l'Acadèmia Julian atragués un gran nombre d'estudiants vinguts de tots els països d'Europa com del continent americà. L'Acadèmia acollia no només a artistes professionals, sinó també a aficionats competents i desitjosos de perfeccionar el seu art. Per la qualitat dels seus professors, l'Acadèmia Julian va rebre ràpidament un important reconeixement. Va poder així presentar els seus alumnes al Prix de Roma, tot servint de trampolí als que ambicionaven exposar als Salons o llançar-se a una carrera artística.

Obtingut de "http://ca.wikipedia.org../../../a/c/a/Acad%C3%A9mie_Julian_3cf6.html"

Categoria: Escoles d'art

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Suomi
- Français
- 日本語
- ‪Norsk (bokmål)‬
- Português